stanford-oval/wikipedia huggingface dataset:
Nine Inch Nails
Historia > Broken ja Fixed (1992–1993)

Reznor sai paljon paineita levy-yhtiöltä, joka vaati seuraavan pitkäsoiton olevan paljon kaupallisempi. Reznor päätti salaa yhtiöltä tehdä EP:n ja nauhoitti kappaleita eri projektinimillä, jotta yhtiö ei saisi vaikuttaa albumin sisältöön. Yhtyeen EP Broken näki päivänvalon vuonna 1992, jolla NIN:n musiikki meni huomattavasti aggressiivisempaan ja enemmän rockimpaan tulkintaan, se sisälsi kuusi uutta kappaletta ja kaksi bonusraitaa.
Kappale ”Wish” voitti Grammy-palkinnon metallisarjassa vuonna 1993, joka toi yhtyeelle lisää näkyvyyttä. Peter ”Sleazy” Christopherson ohjasi kappaleelle ”Happiness in Slavery” musiikkivideon, joka kiellettiin yleisesti sen sisällön vuoksi. Video ”Pinion” näytettiin Music Televisionilla kahdesti, ennen kuin sekin kiellettiin.
The Broken Movie -lyhytelokuvaa ei ole julkaistu virallisesti sen erityisen raa’an sisällön vuoksi, mutta se on kuitenkin levinnyt epävirallisia kanavia pitkin. Elokuva on noin 20-minuuttinen tekaistu snuff-elokuva, jossa videon päähenkilö kaappaa ihmisen kadulta ja kiduttaa häntä, samalla pakottaen tämän katsomaan Brokenin musiikkivideoita. Lyhytelokuva sulauttaa Brokenin musiikkivideot yhdeksi kokonaisuudeksi. Brokenia seurasi remix-EP Fixed, joka näytti ensimmäistä kertaa täysiverisen industrial-puolen yhtyeestä. Nine Inch Nails ei kuitenkaan tehnyt kiertuetta kummankaan EP:n hyväksi vaan päätti tehdä uusia kappaleita toiseen pitkäsoittoon.
Historia > The Downward Spiral ja Further Down the Spiral (1994–1995)

Yhtyeen toinen studioalbumi The Downward Spiral julkaistiin vuonna 1994, ja on yhtyeen myydyin studioalbumi. Se on myynyt nelinkertaisesti platinaa, ja kriitikot pitävät sitä NIN:n parhaana. Kyseinen albumi olikin yhtyeen musiikillinen ja artistillinen huippu. Albumista julkaistiin remasteroitu versio marraskuussa 2004. Julkaisu tehtiin SACD-formaatissa monikanavaäänellä. Levyltä julkaistiin kaksi singleä: ”March of the Pigs” ja ”Closer”. Kappaleista ”March of the Pigs”, ”Closer” ja ”Hurt” tehtiin videot. Yhtye aloitti suuren kiertueen albuminsa pohjalta. Samoihin aikoihin Reznor tuotti Marilyn Mansonin debyyttialbumin ja soitti kitaraakin muutamassa kappaleessa.
The Downward Spiralia seurasi remix-EP Further Down the Spiral, ja yhtye teki suuren kiertueen, joka jatkui vuoteen 1995 asti. Kuten The Downward Spiralin kohdalla, myös remixalbumin pohjalta tehtiin kiertue samalla kokoonpanolla, tosin kosketinsoittajana ei ollut enää James Woolley vaan Charlie Clouser. Yhtye oli myös David Bowien keikkakokoonpanossa mukana vuoden 1995 aikana. Tämän jälkeen Trent Reznor päätti pitää pitkän tauon levyttämisestä. Tässä vaiheessa Reznorin päihderiippuvuus alkoi kasvaa suuresti, josta hän pääsisi kuiville vasta seuraavan vuosikymmenen alun jälkeen.
Historia > Sivuprojekteja (1996–1998)

NIN sävelsi musiikin id Softwaren tietokonepeliin Quake vuonna 1996. Pelin suunnittelijat lisäsivät peliin kuuluvan naulapyssyn ammuslaatikoihin NIN-logon. Pelin ambient-tyylinen musiikki on myös kuunneltavissa CD-soittimella audioraitoina. Samana vuonna Reznor tuotti Marilyn Mansonin kolmannen albumin Antichrist Superstarin, jonka jälkeen hän riitaantui Mansonin kanssa.
Yhtye teki kappaleita nyt elokuvien soundtrackeille kuumeisesti, joista tunnetuin lienee ”The Perfect Drug” vuodelta 1997, joka oli David Lynchin elokuvassa Lost Highway, kyseisestä kappaleesta tehtiin myös hyvin menestynyt single ja musiikkivideokin.
Historia > The Fragile, kolmas remixalbumi ja uupumus (1999–2000)

Yhtyeen kolmas pitkäsoitto, tupla-albumi The Fragile julkaistiin vasta vuonna 1999. Siitä tehtiin kolme singlejulkaisua, Yhdysvalloissa ”The Day the World Went Away”, Britanniassa ”We’re in This Together” ja Japanissa sekä Australissa ”Into the Void”. Musiikkivideot ”We’re in This Together”, ”Into the Void” ja ”Starfuckers, Inc.” (nimellä ”Starsuckers, Inc.”) näytettiin Yhdysvalloissa, viimeisimmässä esiintyi Marilyn Manson, jonka kanssa Reznor oli aikaisemmin riitaantunut, mutta taas ystävystynyt. ”The Day the World Went Away” -kappaleelle kuvattiin musiikkivideo, mutta sitä ei ole koskaan julkaistu. The Fragilea seurasi remixalbumi Things Falling Apart. Yhtye piti suuren tauon vuoden 2000 pidetyn Fragility-kiertueen jälkeen, joka johtui Trent Reznorin syvästä henkisestä ja fyysisestä uupumuksesta, joka myös pahentui Reznorin kasvavasta päihdeongelmasta. Vaikka Reznor pääsikin huumeista eroon, hän taisteli kiertueen jälkeen muutaman vuoden alkoholisminsa kanssa.
Historia > Comeback ja With Teeth

NIN:n viides suuri julkaisu, With Teeth (2005), kirjoitettiin ja nauhoitettiin Reznorin toivuttua alkoholi- ja huumeriippuvuudesta. Ensimmäinen single ”The Hand That Feeds” sai ensi-iltansa yhtyeen www-sivustolla tavanomaisen musiikkikanavan sijaan, ja kappaleesta tuli suuri hitti. Koko albumi vuosi Internetiin ennen sen virallista julkaisupäivää 3. toukokuuta 2005. Albumin jälkeen julkaistiin myös hyvin menestyksekkäät singlet kappaleista ”Only” ja ”Every Day Is Exactly the Same”. Vuonna 2007 julkaistiin With Teeth-kiertueen live-DVD Beside You In Time
Historia > Year Zero

Vuoden 2007 alkupuolella yhtye alkoi levittää uutta materiaaliansa omintakeisin keinoin. Euroopan kiertueen aikana keikkapaikkojen vessoihin piilotettiin USB-muistitikkuja, jotka sisälsivät täysin uusia kappaleita. Myöhemmin single ”Survivalism” julkaistiin, ja siitä tehtiin myös musiikkivideo. Nine Inch Nailsin konseptimainen studioalbumi Year Zero julkaistiin 17. huhtikuuta 2007. Sanoitukset on kirjoitettu monen eri fiktiivisen hahmon näkökulmasta, ja se sijoittuu 15 vuoden päähän tulevaisuuteen. Albumi kritisoi Yhdysvaltojen nykyistä politiikkaa ja kertoo, miten sen toiminta tulee vaikuttamaan maalaamalla hyvin dystopisen tulevaisuudenkuvan.
Albumiin liittyi myös reality-peli. Vihjeitä internetsivujen löytämiseen löytyi muun muassa CD-levystä ja kiertuepaidoista, ja löydetyistä internetsivuista löytyi polkuja toisiin sivuihin.
Year Zero Remixed julkaistiin 20. marraskuuta 2007. Year Zero Remixed -albumin jälkeen Nine Inch Nails erosi levy-yhtiöstään Interscope Recordsista ja päätti pysyä vapaana yhtyeenä. Trent Reznor ilmaisi voimakkaasti tyytymättömyyttään levy-yhtiöitä kohtaan, ja ollessaan vielä Interscope Recordsin alaisuudessa hän jopa kehotti ihmisiä varastamaan Nine Inch Nailsin albumeita.
Historia > Ghosts I–IV

16. helmikuuta 2008 Nine Inch Nailsin kotisivuille tuli uutinen ”2 weeks”, kaksi viikkoa. 2. maaliskuuta sivustolla julkaistiin uusi albumi, Ghosts I–IV. Mitään tietoa albumista tai sen julkaisusta ei ollut annettu ennakkoon. Ghosts I-IV nauhoitettiin kymmenen viikon aikana, ja se on täysin instrumentaalinen. Reznor on sivuillaan maininnut, että lisää osia Ghosts-albumien sarjaan on todennäköisesti tulossa.
Historia > The Slip

21. huhtikuuta 2008 kotisivuille tuli jälleen uutinen ”two weeks!”, ja kahden viikon päästä 5. toukokuuta uusi albumi ”The Slip” julkaistiin digitaalisessa muodossa. The Slip on vapaasti ladattavissa useissa formaateissa, lisäksi levystä julkaistiin myös CD-versio heinäkuussa 2008.
Historia > Tauko (2009–2013)

Nine Inch Nails soitti viimeiseksi tarkoitetun keikkansa Los Angelesin Wiltern Theaterissa 10. syyskuuta 2009. Tämän jälkeen Trent keskittyi muihin projekteihin, kuten säveltämään Atticus Rossin kanssa soundtrackit elokuviin The Social Network ja The Girl with the Dragon Tattoo sekä How to Destroy Angels -yhtyeeseen, jossa vaikuttavat Trentin lisäksi hänen vaimonsa Mariqueen Maandig Reznor ja Atticus Ross.
Historia > Paluu ja Hesitation Marks (2013–)

Alkuvuodesta Trent Reznor ilmoitti Nine Inch Nailsin tekevän paluun. Yhtye kiersi kesällä festivaaleja Euroopassa, Aasiassa ja Yhdysvalloissa ja soitti lisäksi pari klubikeikkaa. Syksyn Tension 2013 -kiertue käsittää areenakeikkoja Yhdysvalloissa ja maaliskuussa yhtye lähtee Queens of the Stone Agen kanssa Australiaan ja Uuteen-Seelantiin.
Toukokuussa 2013 Trent ilmoitti yhtyeen kotisivuilla tehneensä uutta NIN-levyä salaa Atticus Rossin ja Alan Moulderin kanssa. Levyn nimeksi tuli Hesitation Marks, ja kappale ”Came Back Haunted” julkaistiin digitaalisena singlenä. Hesitation Marks julkaistiin 3. syyskuuta 2013.
Nine Inch Nails Suomessa

Nine Inch Nails esiintyi ensimmäisen kerran Suomessa sunnuntaina 19. kesäkuuta 2005 Provinssirock-festivaalilla Nyt-teltassa Seinäjoella. Toinen Suomen vierailu oli Helsingin jäähallissa 10. huhtikuuta 2007. Kolmas esiintyminen tapahtui 5. elokuuta 2007 Vantaalla järjestettävillä Ankkarock-festivaaleilla. Yhtye esiintyi Suomessa seitsemän vuoden tauon jälkeen Hartwall Arenalla 8. toukokuuta 2014.
Muuta

Johnny Cash -cover kappaleesta ”Hurt” (julkaistu Cashin albumilla American IV: The Man Comes Around) ja versiosta tehty vaikuttava musiikkivideo kohahduttivat maailmanlaajuisesti vuonna 2002.
Muuta > Yhtyeen musiikki elokuvissa

The Crow (1994) – Dead Souls
Syntyneet tappajiksi (Natural Born Killers, 1994) – Burn, Something I Can Never Have, A Warm Place
Seitsemän (Se7en, 1995) – Closer
The Fan (1996) – The Art of Self Destruction, Part One
Lost Highway (1997) – The Perfect Drug, Driver Down
Final Destination – viimeinen määränpää (Final Destination, 2000) – Into the Void
Lara Croft: Tomb Raider (2001) – Deep
Resident Evil (2002) – Fist Fuck
Koston liekki (Man on Fire, 2004) – The Art of Self Destruction, Part One, Self Destruction, Part Two, and The Downward Spiral (The Bottom), The Mark Has Been Made, The Great Below ja The Wretched (Version)
Doom (2005) – You Know What You Are?
300 (2007) – Just Like You Imagined
Wanted (2008) – Every Day Is Exactly The Same
The Girl with the Dragon Tattoo (2011) – Immigrant Song
Diskografia > Studioalbumit

Pretty Hate Machine (1989, Halo 2)
The Downward Spiral (1994, Halo 8)
The Fragile (1999, Halo 14)
With Teeth (2005, Halo 19)
Year Zero (2007, Halo 24)
Ghosts I–IV (2008, Halo 26)
The Slip (2008, Halo 27)
Hesitation Marks (2013, Halo 29)
Bad Witch (2018)
Ghosts V: Together (2020)
Ghosts VI: Locusts (2020)
Diskografia > EP:t, remix- ja livealbumit

Broken (1992, Halo 5)
Fixed (1992, Halo 6)
Further Down the Spiral (1995, Halo 10 (USA) Halo 10v2 (UK))
Things Falling Apart (2000, Halo 16)
And All That Could Have Been (2002, Halo 17)
Year Zero Remixed (2007, Halo 25)
NINJA 2009 Tour Sampler (2009, Jane's Addictionin ja Street Sweeperin kanssa)
Not the Actual Events (2016)
Diskografia > Singlet

Down in It (15. syyskuuta 1989 – Halo 1)
Head Like a Hole (22. maaliskuuta 1990 – Halo 3)
Sin (10. lokakuuta 1990 – Halo 4)
March of the Pigs (25. helmikuuta 1994 – Halo 7)
Closer to God (30. toukokuuta 1994 – Halo 9)
The Perfect Drug (13. toukokuuta 1997 – Halo 11)
The Day the World Went Away (20. heinäkuuta 1999 – Halo 13)
We’re in This Together (6. joulukuuta 1999 – Halo 15)
Into the Void (10. tammikuuta 2000) (Australia)
The Hand That Feeds (18. huhtikuuta 2005 – Halo 18)
Only (25. heinäkuuta 2005 – Halo 20)
Every Day Is Exactly the Same (4. huhtikuuta 2006 – Halo 21)
Survivalism (6. maaliskuuta 2007 - Halo 23)
Capital G (2007)
Discipline (2008)
Echoplex (2008)
Came Back Haunted (2013)
Copy of a (2013)
Everything (2013)
Less Than (2017)	2017
God Break Down the Door (2018)	2018
Isn't Everyone (Healthin kanssa) (2021)
Diskografia > VHS- ja DVD-julkaisut

Closure (1997, Halo 12) (VHS)
And All That Could Have Been (2002, Halo 17) (DVD)
Beside You In Time (2007, Halo 22) (DVD)
Toothful Voodooland (2005) (DVD)
NIN Story (2010) (DVD)
Diskografia > Musiikkivideot

”Down in It” (1989)
”Head Like a Hole” (1990)
”Gave Up” (1992)
”Wish” (1992)
”Happiness in Slavery” (1992)
”Pinion” (1992)
”Help Me I Am in Hell” (1992)
”March of the Pigs” (1994)
”Closer” (1994)
”Hurt” (1994)
”The Perfect Drug” (1997)
”Sin” (1997, tehtiin jo vuonna 1990)
”We’re in This Together” (1999)
”Starsuckers, Inc.” (1999)
”The Hand That Feeds” (2005)
”Only” (2005)
”Survivalism” (2007)
”Came Back Haunted” (2013)
”Less Than” (2017)
”This Isn't The Plac” (2017)
”Ahead of Ourselves” (live) (2018)
Kokoonpanot > Pretty Hate Machine -kiertueet (1989–1991)

Näiden lisäksi kiertueella oli monia muitakin soittajia, mutta eivät olleet vakituisesti kokoonpanossa.
Trent Reznor – laulu
Richard Patrick – kitara
Jeff Ward – rummut
Chris Vrenna – rummut
James Woolley – koskettimet
Kokoonpanot > Self Destruct ja Further Down the Spiral -kiertueet (1994–1995)

Trent Reznor – laulu, kitara, basso
Robin Finck – kitara, koskettimet
Danny Lohner – basso, kitara, koskettimet
Chris Vrenna – rummut
James Woolley – koskettimet (Self Destruct)
Charlie Clouser – koskettimet (Further Down the Spiral)
Kokoonpanot > Outside-kiertue David Bowien kanssa (1995)

Trent Reznor – laulu
Robin Finck – kitara, koskettimet
Danny Lohner – basso, kitara, koskettimet
Chris Vrenna – rummut
Charlie Clouser – koskettimet
Kokoonpanot > Fragility-kiertueet (1999–2000)

Trent Reznor – laulu, kitara, basso
Robin Finck – kitara, koskettimet
Danny Lohner – basso, kitara, koskettimet
Jerome Dillon – rummut
Charlie Clouser – koskettimet, theremin
Kokoonpanot > With Teeth -kiertue (2005–2006)

Trent Reznor – laulu
Aaron North – kitara
Jeordie White – basso, kitara
Jerome Dillon – rummut
Alessandro Cortini – koskettimet
Josh Freese – rummut
Alex Carapetis – rummut
Kokoonpanot > Performance 2007 -kiertue (2007)

Trent Reznor – laulu
Aaron North – kitara
Jeordie White – basso
Josh Freese – rummut
Alessandro Cortini – koskettimet
Kokoonpanot > 2008-kiertue (2008)

Trent Reznor – laulu
Robin Finck – kitara
Alessandro Cortini – koskettimet
Josh Freese – rummut
Rich Fownes – basso
Kokoonpanot > NIN|JA / Wave GoodbyeWave Goodbye -kiertue (2009)

Trent Reznor – laulu, koskettimet
Robin Finck – kitara
Justin Meldal-Johnsen – basso
Ilan Rubin – rummut
Kokoonpanot > Tension-kiertue (2013)

Trent Reznor – laulu, koskettimet, kitara
Robin Finck – taustalaulu, koskettimet, kitara
Alessandro Cortini – taustalaulu, koskettimet, kitara
Josh Eustis – koskettimet, kitara, saksofoni
Ilan Rubin – rummut, sello
Pino Palladino – basso
Lisa Fischer – taustalaulu
Sharlotte Gibson – taustalaulu
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
The NIN Hotline
Down In NIN (Arkistoitu – Internet Archive)
Nine Inch Nails konsertoimassa vuonna 2005.
Nine Inch Nails konsertissa vuonna 2006.
Leon Hughes

Thomas Leon Hughes (26. elokuuta 1932 Los Angelesin piirikunta, Kalifornia – 1. maaliskuuta 2023 Los Angeles, Kalifornia) oli yhdysvaltalainen muusikko. Hän lauloi The Coastersin alkuperäisessä kokoonpanossa 1950-luvulla, mutta jatkoi uraansa sen jälkeenkin. Äänialaltaan hän oli tenori.
Pianokonsertto nro 2 (Tšaikovski)

Pjotr Tšaikovski aloitti toisen pianokonserttonsa (G-duuri, op. 44) säveltämisen lokakuussa 1879. Hän olisi toivonut sitä Nikolai Rubinsteinin esitettäväksi. Teos joutui Rubinsteinin kritiikin kohteeksi, kuten oli käynyt ensimmäisenkin konserton kohdalla. Rubinstein syytti piano-osuutta jaksottaiseksi ja katsoi, ettei se ollut riittävän merkittävä orkesteriosuuteen nähtynä.
Rubinsteinin kuoltua äkisti maaliskuussa 1881 Tšaikovski päätti antaa teoksensa esitettäväksi Tanejeville. Tanejev olikin solistina teoksen Venäjän-kantaesityksessä Moskovassa toukokuussa 1882. Esitystä johti Anton Rubinstein. Tätä ennen teos oli jo esitetty New Yorkissa marraskuussa 1881 Theodore Thomasin johdolla Madeline Schillerin toimiessa pianistina.
Osat

Allegro brillante e molto vivace
Andante non troppo
Allegro con fuoco
Kokoonpano

Soolosoittimen, pianon, lisäksi teoksessa käytetään kahta huilua, kahta oboea, kahta klarinettia (B ja A), kahta fagottia, neljää käyrätorvea (F), kahta trumpettia (D), patarumpuja ja jousia. Vaskisoittimista puuttuvat pasuuna ja tuuba.
Aiheesta muualla

Teoksen kuvaus Allmusic.comissa (englanniksi)
Pjotr Tšaikovskin konsertot
Pianokonsertto nro 1 (b-molli, op. 23) |
Pianokonsertto nro 2 (G-duuri, op. 44) |
Pianokonsertto nro 3 (Es-duuri, op. 75) |
Viulukonsertto (D-duuri, op. 35)
Leo Pföderl

| Leo Pföderl |
| --- | --- |

Henkilötiedot
Syntynyt: 1. syyskuuta 1993 (ikä 31) Bad Tölz, Saksa
Kansalaisuus:   Saksa
Jääkiekkoilija
Pelipaikka:  laitahyökkääjä
Maila:  oikea
Pituus:  184 cm
Paino:  88 kg
Seura
Seura:  Eisbären Berlin
Sarja:  DEL
Pelaajaura
Pääsarjaura:  2012–
Aik. seurat:  Nürnberg Ice Tigers (DEL)
| Mitalit> Maa:  Saksa.jääkiekko. Olympialaiset  | Mitalit> Maa:  Saksa.jääkiekko. Olympialaiset  | Mitalit> Maa:  Saksa.jääkiekko. Olympialaiset  | Maa:  Saksa> jääkiekko. |
| --- | --- | --- | --- |
|  Hopeaa | Pyeongchang 2018 | jääkiekko |  |
Leonhard Pföderl (s. 1. syyskuuta 1993 Bad Tölz) on saksalainen jääkiekkoilija sekä lajin olympiamitalisti, joka edustaa DEL-joukkue Eisbären Berliniä. Pföderl pelaa laitahyökkääjänä ja hänen kätisyytensä on right.
Ura

Pföderl on SC Reichersbeuernin kasvatti. Pääsarjatasolla hän debytoi kotimaansa DEL-liigassa Nürnberg Ice Tigersin joukkueessa kaudella 2012-2013. Tulokaskaudellaan hän pelasi 23 ottelua tehoin 3+1=4. Osan kaudesta hän pelasi lainalla maan kolmanneksi korkeimmalla sarjatasolla Oberligassa. Pföderl pelasi Ice Tigersissa vuoteen 2019 asti. Kaudella 2016-2017 hän sijoittui koko liigan pistepörssin neljännelle sijalle. Vuonna 2018 Pföderl pääsi edustamaan Saksan maajoukkuetta Pyeongchangin talviolympialaisissa. Turnauksen kolmessa pelaamassaan ottelussa hän teki yhden maalin.
Huhtikuussa 2019 Pföderl siirtyi Eisbären Berliniin, jossa teki ensimmäisellä kaudellaan tehot 21+16=37. Seuraavalla kaudella, 2020-2021, Pföderl oli DEL-liigan maalipörssin jaetulla kolmannella sijalla tehtyään 34 ottelussa 20 maalia. Kauden päätteeksi hän edusti Saksaa maailmanmestaruuskilpailuissa, joissa teki kymmenessä ottelussa tehot 2+3=5 sekä istui yhden kahden minuutin rangaistuksen.
Le Mas-d’Azil

| Le Mas-d’Azil |
| --- | --- |

 vaakuna
 Le Mas-d’Azil
 Koordinaatit: 43°04′54″N, 1°21′41″E 
Valtio:  Ranska
Alue:  Midi-Pyrénées
Departementti:  Ariège
Arrondissementti:  Pamiers
Väkiluku:  1 200
 
 Kunnan kotisivut 
Infobox OKVirheellinen NIMI-arvo: 
Le Mas-d’Azil on kunta Lounais-Ranskassa Ariègen departementissa Midi-Pyrénées’n alueella. Se on ollut keskiajalla linnoitettu kaupunki. Parhaiten kunta tunnetaan suuresta luolasta, jossa kehittyi Azilin kulttuuri noin 12000 – 9500 vuotta eaa. Luola on ainoa Euroopassa, jonka läpi kulkee maantie.
Aiheesta muualla

Kuvia tai muita tiedostoja aiheesta Le Mas-d’Azil Wikimedia Commonsissa
Leon Kirchner

Leon Kirchner (24. tammikuuta 1919 Brooklyn, New York – 17. syyskuuta 2009 Manhattan, New York, Yhdysvallat) oli yhdysvaltalainen säveltäjä. Hän opiskeli Kalifornian yliopistossa Ernest Blochin, Arnold Schönbergin ja Roger Sessionsin johdolla. Hän toimi vuosina 1961–1991 Harvardin yliopiston musiikin professorina.
Kirchnerin tuotantoon kuuluu muun muassa ooppera Lily (1977), orkesterimusiikkia sekä kamarimusiikkia.
Lee Grant

Lee Grant vuonna 1975.
Lyova Haskell Rosenthal eli Lee Grant (s. 31. lokakuuta 1927) on yhdysvaltalainen Oscar-palkittu näyttelijä.
Grant syntyi New Yorkissa Itä-Euroopan juutalaisille vanhemmille. Hän harrasti jo lapsena tanssimista ja tuli nuorena tunnetuksi Broadwaysta. Hän sai varhaisesta sivuroolistaan elokuvassa Lain vartija (1951) Oscar-ehdokkuuden ja Cannesin parhaan naisnäyttelijän palkinnon.
Grant joutui 1950-luvulla Hollywoodin mustalle listalle. Hän jatkoi uraansa teatterissa ja sai myöhemmin roolistaan Peyton Place -sarjassa Emmy-palkinnon. Elokuvanäyttelijänä hän sai Mustan listan lakkauttamisen jälkeen useita Oscar-palkintoehdokkuuksia ja myös voitti sen vuonna 1975 parhaasta naissivuosasta. Kyseinen kunnia tuli roolista elokuvassa Shampoo. Muiden tunnettujen roolien joukkoon lukeutuu Alexin äidin Sophien rooli Philip Rothin romaaniin pohjautuvassa elokuvassa Portnoyn tauti (1972).
Grant tuli tunnetuksi myös ohjaajana, ja hänen dokumenttinsa Down and Out in America voitti Oscarin vuonna 1986. Hän on vieraillut sarjassa Columbo.
Grant on ollut kahdesti naimisissa. Hänen tyttärensä Dinah Manoff on äitinsä tavoin kuuluisa näyttelijä.
Lee Handley

Handley vuonna 1940
Lee Elmer Handley (13. heinäkuuta 1913 – 8. huhtikuuta 1970) oli yhdysvaltalainen baseballpelaaja. Hän vaikutti MLB-tasolla vuosina 1936–1947 seuroinaan Cincinnati Reds, Pittsburgh Pirates ja Philadelphia Phillies.
56-vuotiaana Pennsylvaniassa kuollut Lee Handley oli kollegansa Genen veli.
Lauseke (matematiikka)

Lauseke on matematiikassa yhdistelmä numeroita, operaattoreita ja ryhmittelymerkkejä kuten erilaisia sulkuja. Niissä voi olla vapaita muuttujia, joiden arvoja ei ole annettu, vaan ne otetaan muusta yhteydestä. Lisäksi lausekkeessa voi olla sidottuja muuttujia, joiden arvo on määritelty jo lauseessa itsessään.
Kaksi lauseketta ovat yhtä suuria, jos ne evaluoituvat samaksi luvuksi.selvennä
Lausekkeiden evaluoinnin formalisoivat Alonzo Church ja Stephen Kleene 1930-luvulla lambdakalkyylin avulla. Heidän työllään oli suuri vaikutus nykyiseen matematiikkaan ja ohjelmointikieliin.
Esimerkki

Lausekkeessa
on vapaa muuttuja x, sidottu muuttuja n, vakiot 1, 2 ja 3, sekä kaksi implisiittistä kertolaskuoperaattoria ja yksi summaoperaattori.
Lauseke voidaan kirjoittaa muotoon
josta kertolaskut kertomalla saadaan
ja edelleen ottamalla yhteinen tekijä
Muuttujan arvolla
lauseke evaluoituu luvuksi 36.
Kumulatiivinen

| --- | --- |
:  Määritelmä: kertyvä, yhteisesti vaikuttava 
: Wikipediassa ei tällä hetkellä ole varsinaista artikkelia aiheesta Kumulatiivinen. Katso kumulatiivinen Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Petääjärvi (Kannonkoski)

| Petääjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kannonkoski, Karstula
Koordinaatit:  62°50′05″N, 25°17′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Enonjärven valuma-alue (14.46)
Laskupuro:  Petääpuro Pieneen Haapajärveen 
Järvinumero:  14.464.1.003
Mittaustietoja
Pinnankorkeus:  166,2 m  
Pituus:  820 m  
Leveys:  270 m  
Rantaviiva:  2,026 km  
Pinta-ala:  15,089 ha  
Tilavuus:  0,0003507 km³ 
Keskisyvyys:  2,32 m  
Suurin syvyys:  5,9 m  
Saaria:  ei saaria 
 fiPetääjärvi 
Petääjärvi  on Keski-Suomessa Kannonkoskella ja Karstulassa Kannonpään lähellä sijaitseva järvi.
Maantietoa

Järvi on 820 metriä pitkä, 270 metriä leveä, ja sen pinta-ala on 15,1 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 350 700 kuutiometriä. Sen keskisyvyys on 2,3 metriä ja suurin syvyys on 5,9 metriä. Sen rantaviivan pituus on 2,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Enonjärven valuma-alueella (14.46), jonka Petääpuron valuma-alueeseen (14.464) se kuuluu. Järven vedenpinnan korkeus on 166,2 metriä mpy.